Diari Oficial de la Generalitat Valenciana


Sumari del DOGV 6011, del 12-05-2009 (2009/5011)

ORDE de 29 d'abril de 2009, de la Conselleria de Presidència, per la qual s'aprova, en l'Ajuntament de Castelló de la Plana, l'amortització del lloc de Vicesecretaria i la creació i classificació del lloc de Secretaria General d'Administració Municipal.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6011

Data del DOGV
:   12-05-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/5011


Data del document
:   29-04-2009

Organisme emissor
:   Conselleria de Presidència

Tipus de document
:   Ordre

ORDE de 29 d'abril de 2009, de la Conselleria de Presidència, per la qual s'aprova, en l'Ajuntament de Castelló de la Plana, l'amortització del lloc de Vicesecretaria i la creació i classificació del lloc de Secretaria General d'Administració Municipal. [2009/5011]  
El lloc de treball de Vicesecretaria de l'Ajuntament de Castelló de la Plana es troba actualment ocupat amb caràcter definitiu, estant reservada la seua provisió a funcionaris amb habilitació de caràcter estatal pertanyents a la subescala de Secretaria, categoria superior, pel sistema de lliure designació.   
L'Ajuntament de Castelló de la Plana, en sessió celebrada per la Junta de Govern Local el dia 6 de febrer de 2009, va adoptar l'acord d'aprovació de la relació de llocs de treball en què s'inclou la modificació orgànica portada a efecte després de l'adaptació dels llocs reservats a habilitats estatals al que disposa el títol X de la Llei 57/2003, de 16 de desembre, de Mesures per a la Modernització del Govern Local, sobre el règim d'organització dels municipis de gran població.   
L'acord d'aprovació de la relació de llocs de treball va ser publicat en el Butlletí Oficial de la Província de Castelló número 22, de 19 de febrer de 2009.  
En virtut del que s'ha disposat en l'acord esmentat, se sol·licita a esta Conselleria de Presidència el canvi de denominació del lloc de Vicesecretaria pel de Secretaria General d'Administració Municipal, amb idèntiques funcions i retribucions.  
De conformitat amb el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això, i fent ús de la competència atribuïda per l'article 2.2.a del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Relatives als Funcionaris amb Habilitació de Caràcter Estatal,  
ORDENE  
I. Crear i classificar el lloc de Secretaria General d'Administració Municipal de l'Ajuntament de Castelló de la Plana en classe primera, estant reservada la seua provisió pel sistema de lliure designació entre funcionaris amb habilitació de caràcter estatal pertanyents a la subescala de Secretaria categoria superior.  
II. Amortitzar el lloc de col·laboració de Vicesecretaria de l'Ajuntament de Castelló de la Plana.  
III. Adscriure al lloc de Secretaria General d'Administració Municipal el funcionari amb habilitació de caràcter estatal Juan Jiménez Hernandis, vicesecretari de l'Ajuntament de Castelló de la Plana.   
Contra esta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació, i potestativament podrà interposar-se recurs de reposició, davant del mateix òrgan que ha dictat l'acte, en el termini d'un mes, a comptar de l'endemà de la publicació. Tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 29 d'abril de 2009  
El vicepresident primer i conseller de Presidència,  
VICENTE RAMBLA MOMPLET